**S p r á v a**

**o výsledkoch a podmienkach výchovno-vzdelávacej činnosti**

**Materskej školy, Rožňavská 29/854**

**979 01 Rimavská Sobota**

**za školský rok 2015/2016**

**Predkladá:**

Jarmila Drobná

riaditeľka MŠ

Prerokované na pedagogickej rade MŠ

dňa **31.08.** **2016**

**Vyjadrenie rady školy:**

Rada školy odporúča zriaďovateľovi

Mesto, Rimavská Sobota

**s c h v á l i ť**

Správu o výsledkoch a podmienkach

výchovno-vzdelávacej činnosti

MŠ Rožňavská za školský rok 2015/2016

Robert Molnár

predseda Rady školy pri MŠ Rožňavská

**Stanovisko zriaďovateľa:**

Mesto Rimavská Sobota

**s c h v a ľ u j e**

Správu o výsledkoch a podmienkach

výchovno-vzdelávacej činnosti

MŠ Rožňavská 29/854, Rim. Sobota

za školský rok 2015/2016

..........................................................

za zriaďovateľa

**Východiská a podklady:**

Správa je vypracovaná v zmysle:

1. Vyhlášky Ministerstva školstva SR č. 9/2006 Z.z. zo 16.12.2005 o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení.
2. Metodické usmernenie MŠ SR č. 10/2006-R k vyhláške MŠ SR č. 9/2006 Z.z.
3. Koncepcia materskej školy na roky 2010-2015
4. Plán práce MŠ Rožňavská na školský rok 2014/2015
5. Vyhodnotenia plnenia plánov práce metodického združenia.
6. Informácie o činnosti Rady školy pri MŠ Rožňavská 29/854 Rimavská Sobota

**S p r á v a**

o výsledkoch a podmienkach výchovno-vzdelávacej činnosti

Materskej školy Rožňavská 29/854 Rimavská Sobota za školský rok 2015/2016.

**I.**

a) **Základné identifikačné údaje o škole: (§ 2ods. 1 písm. a)**

|  |
| --- |
| **1.** Názov školy: Materská škola |
| **2.** Adresa školy: Rožňavská 29/854 Rimavská Sobota |
| **3.** telefónne číslo: 047/5622902 , 0901 706 594 |
| **4.** Internetová adresa: www.msroznavska.sk  e-mailová adresa: msroznavska@rsnet.sk |
| **5.** Zriaďovateľ: Mesto Rimavská Sobota |

**6. Vedúci zamestnanci školy:**

|  |  |
| --- | --- |
| **Meno a priezvisko** | **Funkcie** |
| Jarmila Drobná | riaditeľ školy |
| Mgr. Eva Slezáková | zástupca riaditeľa školy |
| Denisa Slaninová | vedúca ŠJ |

**7. Údaje o rade školy a iných poradných orgánoch školy:**

**Údaje o rade školy:**

Rada školy pri MŠ Rožňavská 29/854 Rimavská Sobota, bola ustanovená v zmysle § 24 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov po voľbách dňa 17.4.2012. a doplnenie nových poslancov MsZ.

MsZ dňa 15.03.2016 odvolalo zástupcov zriaďovateľa z rád školy a zároveň delegovalo nových členov zástupcov zriaďovateľa.

Následne sa konali nové voľby všetkých členov nakoľko skončilo funkčné obdobie.

Funkčné obdobie nového zloženia RŠ začalo 21.04.2016 na obdobie 4 rokov.

**Členovia rady školy:**

|  |  |  |  |
| --- | --- | --- | --- |
| **P.č.** | **Meno a priezvisko** | **Funkcia** | **Zvolený (delegovaný) za +** |
| 1 | Andrea Juhászová | člen | za pedagogických zamestnancov |
| 2 | Lýdia Rendeková | člen | za pedagogických zamestnancov |
| 3 | Denisa Slaninová | podpredseda | za nepedagogických zamestnancov |
| 4 | Mgr.Viliam Vaš | člen | za poslancov mestského zastupiteľstva |
| 5 | Judr.Eva Bornayová | člen | za poslancov mestského zastupiteľstva |
| 6 | Erika Kureková | člen | za zamestnancov zriaďovateľa |
| 7 | JUDr.Štefan Petrik | člen | za zamestnancov zriaďovateľa |
| 8 | Bc.Vladimír Gubala | člen | za rodičov |
| 9 | Robert Molnár | predseda | za rodičov |
| 10 | Henrieta Harnóczová | člen | za rodičov |
| 11 | Katarína Zvarová | člen | za rodičov |

+ za rodičov, za pedagogických zamestnancov, za nepedagogických zamestnancov, delegovaný za zriaďovateľa, delegovaný zástupca práv. alebo fyz. osoby, ktorá sa podieľa na výchove a vzdelávaní

**Stručná informácia o činnosti rady školy za školský rok 2015/2016**

Rada školy pri MŠ Rožňavská 29/854 v Rimavskej Sobote zasadala celkom 3 - krát. Zaoberala sa s aktuálnymi problémami školy, navrhla plán práce rady školy, oboznámila sa s Plánom práce MŠ a programom Zelená škola, spracovala výročnú správu o činnosti RŠ, oboznámila sa s naplnenosťou MŠ na šk. rok 2015/16, 14.06.2016 odsúhlasila Správu o výsledkoch a podmienkach  výchovno – vzdelávacej činnosti.

Členovia boli oboznámení s nedostatkami v materskej škole, vyjadrovali sa smerom k poslancom, aby v budúcnosti viac presadili najstaršiu MŠ v meste. P. riaditeľka informovala členov RŠ, o novootvorenej 5.triede od 07.03.2016 z dotácie Ministerstva školstva.

**Údaje o počte detí materskej školy**

|  |  |  |  |  |
| --- | --- | --- | --- | --- |
| **Ročné** | **Stav k 15.9.2015** | | **Stav k 31.8.2016** | |
| **deti** | **Počet tried** | **Počet detí** | **Počet tried** | **Počet detí** |
| **2 - 4 ročné** | **1** | **20** | **1** | **20** |
| **3 - 5 ročné** | **1** | **20** | **1** | **20** |
| **4 - 6 ročné** | **1** | **21** | **1** | **21** |
| **4– 6 ročné** | **1** | **22** | **1** | **22** |
| **3-5 ročné** | **0** | **0** | **1** | **21** |
| **spolu** | **4** | **83** | **5** | **104** |

**Údaje o fyzickom počte zamestnancov a plnení kvalifikačného predpokladu pedagogických zamestnancov školy ku dňu koncoročnej kvalifikácie (§ 2 ods. 1 písm. g)**

|  |  |
| --- | --- |
| **Materská škola + ŠJ** | **Počet** |
| zamestnanci MŠ | **20** |
| **Z toho PZ** | 11 |
| Z počtu PZ |  |
| - kvalifikovaní | 11 |
| - nekvalifikovaní | 0 |
| - dopĺňajú si vzdelanie | 0 |
| Z toho NZ | 5 |
| Z počtu NZ |  |
| **-** upratovačky | 4 |
| **HAZ** | 1 |
|  |  |
| **Školská kuchyňa a jed.** |  |
| zamestnanci - spolu | 4 |

**Vysvetlivky:** PZ\* – pedagogickí zamestnanci, NZ\*\* – nepedagogickí zamestnanci

Špeciálny pedagóg\*\*\* - ak je platený podľa osobitnej tabuľky (nie pedagogickej)

+ uvádza sa ak je základná škola s materskou školou

**Údaje o ďalšom vzdelávaní pedagogických zamestnancov školy (§ 2 ods.1 písm. h)**

|  |  |  |  |  |
| --- | --- | --- | --- | --- |
| **Forma vzdelávania** | **Počet vzdelávaných** | Priebeh vzdelávania/počet | | |
| **ukončilo** | **pokračuje** | **začalo** |
| **cyklické vzdelávanie** | **3** | **3** | **0** | **0** |
| **priebežné vzdelávanie** | **0** | **0** | **0** | **0** |
| **atestačné vzdelávanie** | **0** | **0** | **0** | **0** |

**Údaje o aktivitách a prezentácii školy na verejnosti (§ 2 ods. 1 písm. i)**

|  |  |
| --- | --- |
| **Údaje o aktivitách organizovaných MŠ** | **Údaje o aktivitách, do ktorých sa MŠ zapojila** |
| návšteva ZŠ P. K. Hostinského, jesenná vychádzka do prírody, návšteva zubárky, vyšetrenie zraku | Návšteva v ZŠ, Gemerská kytička |
| divadlá v MŠ, Mikuláš, Vianoce, aktivity o hygiene, zubná víla, kŕmenie vtákov, výstava tekvíc a šarkanov v ZŠ, exkurzia u záchranárov, Eko-relax, Deň jablka, DK–výstava ovocia a zeleniny | Poď budeme si čítať, súťaž v prednese poézie a prózy, Včielkin slávik, Výtvarné súťaže Vesmír očami detí, Tvorilky – tradície Veľkej noci, Beseda s lesníkmi, |
| besiedky s rodičmi, karneval, Sokoliari Falconari | Dni mesta, návšteva kina, ZUŠ-hudobný koncert, |
| knižnice, Výlet Ostrany,Hrušovo | návšteva knižnice |
| tvorivé dielne – Deň stromu, Deň otvorených dverí, Deň vody, Deň zeme, Minimaratón, Plavecký výcvik a korčuľovanie , Kvíz o lese |  |
| environmentálne bloky, Deň detí, Anglický jazyk a otvorená hodina pre rodičov, Rozlúčka predškolákov v MŠ a v Kaviarničke | Deň mlieka, Deň jablka, Svetový deň výživy, Deň zeme  Spolupráca s inštitúciami - CPPPaP, Knižnica, Logopéd, ZUŠ |

**Dosiahnuté výsledky v súťažiach**

|  |  |  |  |  |  |
| --- | --- | --- | --- | --- | --- |
| **Názov**  **súťaže, olympiády** | **Umiestnenie - dosiahnuté výsledky** | | | **Umiestnenie v medzinárodných súťažiach** | |
| **regionálne kolo** | **krajské kolo** | **celoslovenské kolo** | **názov súťaže** | **umiestnenie** |
| Včieklin slávik | Zlaté pásmo |  |  |  |  |
|  |  |  |  |  |  |

**Údaje o projektoch, do ktorých je škola zapojená (§ 2 ods. 1 písm. j)**

|  |  |  |  |
| --- | --- | --- | --- |
| **Názov projektu** | **Termín začatia realizácie projektu** | **Termín ukončenia realizácie projektu** | **Výsledky** |
| **Zelená škola** | **2008** |  | **úspešný** |

V októbri 2009 sme získali medzinárodný certifikát a vlajku svetového hnutia Eko – Schools a titul Zelená škola.

Úspešne sa nám darí pokračovať v plnení úloh.

**Údaje o priestorových a materiálnych podmienkach školy (§ 2 ods. 1 písm. l)**

Zariadenie pre deti, ktoré poskytuje výchovno – vzdelávaciu činnosť je umiestnené v účelovej poschodovej budove. Skladá sa z 3 budov.

V prvej budove - hospodárska časť, sú kancelárie vedúcich pracovníkov, kuchyňa a práčovňa.

V druhej budove - sú 4 triedy (dve triedy na prízemí a dve triedy na poschodí). Nachádzajú sa tu šatne, umyvárka a WC pre deti, herne, spálne, kuchynky a sklady pre učebné pomôcky.

V tretej budove – je od 07.03.2016 zriadená 5.trieda s novoprijatými 21 deťmi , z dotácie Ministerstva školstva na rozšírenie kapacít MŠ. MŠ dostala dotáciu 45 000 € na prerobenie

5. triedy.

Na poschodí sme zriadili telocvičňu, učebňa na krúžkovú činnosť a Eko – učebňu.

Priestorové usporiadanie a funkčné členenie zariadenia zodpovedá deťom a ich veku, zdravotnému stavu, stupňu psychosomatického vývoja a celkovému telesnému stavu detí vekovej kategórie 3-6 rokov.

Areál MŠ – školský dvor, ihrisko – je vybavený na telovýchovné a rekreačné činnosti. Umiestnené sú tu nové drevené aj staré železné preliezky, šmýkačky a hojdačky, ktoré sme namaľovali, pieskoviská, dopravné ihrisko, kopec na sezónne činnosti. Areál MŠ je oplotený. Materská škola je zabezpečená signalizačným zariadením.

**Údaje o finančnom a hmotnom zabezpečení výchovno-vzdelávacej činnosti školy (§ 2 ods. 1 písm. m)**

Materská škola je financovaná zo zdrojov, ktoré Mesto Rimavská Sobota získava podľa zákona č. 564/2004 Z. z .

**Správa o finančnom a hmotnom zabezpečení výchovno-vzdelávacej činnosti chodu materskej školy v roku 2015**

Pridelené finančné prostriedky na originálne kompetencie za rok 2015:

Bežné výdavky MŠ + ŠJ 203 060,00 €

Kapitálové výdavky 0,00 €

Príspevky rodičov na čiastočnú úhradu 7 590,00 €

Dotácia 5 ročné deti 4 937,00 €

FP bežné výdavky – oprava sociálnych zariadení a výmena

potrubia TÚV 19 483,34 €

Hmotná núdza – učebné pomôcky 83,00 €

Hmotná núdza – strava 822,80 €

Režijné náklady ŠJ - zamestnanci 2 087,00 €

Režijné náklady ŠJ - deti 1 476,60 €

Režijné náklady ŠJ - jasle 1 522,00 €

STEFE za spotrebu EE z roku 2014 389,02 €

Preplatok za kúrenie a dodávku TÚV z roku 2014 1 334,83 €

Zakúpili sme

Školská jedáleň

- čistenie lapača tukov

- toner a valec do tlačiarne k PC

- PC program aktivácia ŠJ a servis

- Šeky, oprava elektrickej rúry, sporáka a stoličky

- OOPP – pre pracovníčky ŠJ

Materská škola

- motorový krovinorez, automatická pračka

- poklop lapača a oprava plotu

- oprava chodby s výmenou dlažby a dvier

- PC zostava, toner do kopírky a tlačiarne k PC

- poistenie IKT, budova, majetok&efekt

- učebné pomôcky, výtvarný a pracovný materiál – 5 ročné deti

- vybúranie starého bazéna, zbúranie pieskovísk a dodávka nového piesku

- oprava elektrickej stoličky a sporáka, automatickej pračky a žehliaceho stroja –

mangel

- čistiace prostriedky, farby na maľovanie

- výtvarný materiál, kancelárske potreby

ÚPSVaR – aktivačná činnosť

- výtvarný, kancelársky a pracovný materiál

- poistenie pracovného miesta

ÚPSVaR – aktivačná činnosť

- výtvarný, kancelársky a pracovný materiál

- poistenie pracovného miesta

**Cieľ, ktorý si škola určila v koncepčnom zámere rozvoja školy na príslušný školský rok a vyhodnotenie jeho plnenia (§ 2 ods. 1 písm. n)**

Koncepčný zámer rozvoja materskej školy vychádza z úloh, ktoré sú deklarované v hlavných dokumentoch schválených MŠ SR pre rozvoj školstva - poskytovať vzdelávanie v súlade s Medzinárodnou štandardnou klasifikáciou vzdelávania v materských školách pre predprimárne vzdelávanie ISCED O.

**Oblasti, v ktorých škola dosahuje dobré výsledky a oblasti, v ktorých sú nedostatky a treba úroveň výchovy a vzdelávania zlepšiť vrátane návrhov opatrení (§ 2 ods. 1 písm. o)**

|  |  |
| --- | --- |
| **SILNÉ STRÁNKY**  - 100% kvalifikovanosť pedagogických zamestnancov  - plnenie stanovených edukačných cieľov  - kreativita detí  - uplatňovanie prvkov environmentálnej výchovy  - bohatá slovná zásoba detí  - pozitívne priateľské vzťahy medzi deťmi  - záujem detí o aktívny pohyb počas pobytu vonku  - vybavenie IKT  - vybavenie školského dvora o nové preliezky  - zapojenie do programu Zelená škola  - spolupráca s rodičmi  - účasť pedagogických pracovníkov na kontinuálnom vzdelávaní - aplikácia vedomostí do praxe  - rekonštrukcia a otvorenie 5.triedy | **SLABÉ STRÁNKY**  - nedostatočné ohodnotenie pedagogických zamestnancov  - nevyužitie všetkých priestorov MŠ  - agresivita a nevhodné správanie  - neohodnotenie a nemodernizovanie MŠ zo strany zriaďovateľa – Mesta  - narušená statika budovy |
| **PRÍLEŽITOSTI**  - dobré podmienky pre výchovu a vzdelávanie detí  - omladenie sídliska a nárast detí  - zapájanie a získanie financií cez súťaže , projekty  - styk s médiami | **RIZIKÁ**  - nedostatok finančných prostriedkov  - najstaršia budova v meste a vôbec nie je modernizovaná  - nevyhnutná potreba rekonštrukcie MŠ  - nevyhnutná oprava statiky na obvodových múrov v MŠ |

**II. Ďalšie informácie o škole, ktoré môže správa obsahovať:**

**Psychohygienické podmienky výchovy a vzdelávania (§ 2 ods. 2 písm. a)**

Výchovno – vzdelávacia činnosť sa v materskej škole realizuje v súlade so Štátnym vzdelávacím programom ISCED O - Tykadielko. Materská škola je zameraná na environmentálnu výchovu. Rozvíjame cieľavedome, systematicky a v tvorivej atmosfére osobnosť dieťaťa. Materská škola kladie veľký dôraz na individuálny prístup k deťom a skupinovú prácu, poskytujeme deťom dostatočný priestor na napĺňanie potreby dieťaťa s kontaktom s rovesníkmi, podporujeme deti k poznávaniu a učeniu hrou. Rozvoj kognitívnych a učebných kompetencii si deti rozvíjali okrem iného aj prostredníctvom edukačných programov z internetu.

Pri rozvoji kognitívnych kompetencií v edukačnom procese sme sa prostredníctvom rozvíjania prírodovedných a matematických kompetencií zameriavali na stimulovanie všeobecných kognitívnych, komunikačných, učebných a informačných kompetencií detí vo všetkých vzdelávacích oblastiach /vytváranie základov riešenia problémov v každej oblasti ľudskej činnosti, základy tvorivého myslenia, základy kritického myslenia/. Jednotlivé poznatky deti získavali prostredníctvom kontaktov s okolím, priamym pozorovaním prírodných javov, aplikovali ich v hrách a rozmanitých činnostiach. Využívali sme interaktívne a aktivizujúce metódy a formy práce, získavanie poznatkov objavovaním, skúmaním, experimentovaním. Úlohy v oblasti matematickej gramotnosti deti väčšinou zvládali dobre, tie úlohy, ktoré im robili problémy boli zaradené opakovane. Deti sú zvedavé, s nadšením pozorujú, vnímajú a majú záujem o bezprostredne vnímané prostredie, ale zaujímajú ich aj abstraktné témy napr. vesmír.

U detí sme venovali zvýšenú pozornosť komunikačným kompetenciám, nakoľko dosť detí má ešte nesprávnu výslovnosť. Tieto deti navštevujú s rodičmi logopédiu a v spolupráci s logopedičkou, ktorá chodí do MŠ, sa pravidelne zúčastňujú logopedických cvičení. U predškolákov aj rozvíjaniu predčitateľskej gramotnosti, keďže iniciatíva často vychádzala od detí. Podnecovali učiteľku častejšie zaraďovať tieto aktivity, napr. veľmi obľúbenou aktivitou bola tvorba prediktabilnej knihy na rôzne témy. Vo všetkých organizačných formách prevládalo u detí zmyslovo – pohybové myslenie, ktoré sa rozvíjalo manipulačnými hrami, zážitkovým učením a rôznymi edukačnými aktivitami. Edukačné úlohy a aktivity boli diferencované vzhľadom na vekové zastúpenie detí. Deti disponujú dostatočným systémom poznatkov, ktoré chápu vo vzájomných vzťahoch a súvislostiach na veku primeranej úrovni. Hodnotenie detí bolo využívané ako motivácia k napredovaniu a zvyšovaniu ďalších výkonov.

Prostredníctvom hier, v ktorých je dieťa aktívnym subjektom, nadobúdali potrebné skúsenosti, poznatky, návyky a zručnosti, nadobúdali kompetencie potrebné pre život v súčasnosti, ale aj budúcnosti. V perceptuálno - motorickej sme vytvárali priestor pre dostatok spontánnej pohybovej aktivity. Zabezpečili sme dostatočný priestor na nácvik a realizáciu grafomotorických cvičení s dôrazom na správny návyk držania ceruzy, uvoľnenia ruky, správnu polohu tela, sklon papiera a primeraný tlak na podložku pri kreslení. Naďalej u niektorých detí pretrváva nesprávny úchop grafického materiálu. Pracovné návyky sú primerané veku, deti radi experimentujú s rôznym materiálom. Na základe slovných inštrukcií dospelého, niektoré deti už aj samé, zvládli na elementárnej úrovni prácu s počítačom, interaktívnou tabuľou, s využívaním edukačných programov.

Sociálno-emocionálnu oblasť vytváraním vhodnej klímy, aktivizujúcimi metódami –ranný kruh, tvorbou a dodržiavaní pravidiel, súhrou verbálnej a neverbálnej komunikácie sme podporovali správne citové vzťahy, upevňovali sme zásady vzájomnej úcty, ohľaduplnosti, tolerancie, potrebu sebarealizácie a seba hodnotenia.

Z  2% z dane sme museli z bezpečnostného hľadiska vymeniť dlažbu na chodbe pri kuchyni a dvere ,

**Spolupráca školy s rodičmi, o poskytovaní služieb deťom, a rodičom (§ 2 ods. 2 písm. c)**

Konzultačné dni sú každý pondelok podľa školského poriadku materskej školy. Individuálne konzultácie rodičia využívali priamo pri kontakte v triedach s p. učiteľkami. Vzťahy s rodičmi sú korektné, bez konfliktov. Naše prosby a požiadavky akceptovali a boli veľmi ústretoví. Deň otvorených dverí, (v deň zápisu do MŠ), prebehol verejne pre nových rodičov a detí. Akcie sme organizovali s deťmi pre rodičov. Spolupráca s rodičmi je na výbornej úrovni. Všetky aktivity organizované MŠ sa stretli s pochopením zo strany rodičov a pomáhali nám aj pri plnení cieľov.

.

**Vzájomné vzťahy medzi školou a deťmi, rodičmi a ďalšími fyzickými osobami a právnickými osobami, ktoré sa na výchove a vzdelávaní v škole podieľajú.**

Spolupráca so ZŠ P. K. Hostinského bola na veľmi dobrej úrovni, uskutočnili sa konzultácie s učiteľkami prvých ročníkov pred zápisom detí do ZŠ, rodičia absolvovali deň otvorených dverí, deti MŠ navštívili ZŠ.

01.06.2016 sme na Deň detí naplánovali s rodičom p. Gulíkovou výlet v Hrušove a v Ostranoch. Rodičia si zaplatili iba autobus, desiata a olovrant zabezpečila ŠJ sponzorsky a obed/guľáš a palacinka/ bol sponzorsky zabezpečený od p. Gulíkovej.

Spoluprácu s mestskou knižnicou, s logopédom, s CVČ – relaxom hodnotím pozitívne. V tomto školskom roku sme požiadali Mestskú políciu o zvýšené obhliadky areálu MŠ pre vandalizmus.